Exclusive Books se Afrikaanse topverkopers vir Oktober - Afrikaans.com
Exclusive Books se Afrikaanse topverkopers vir Oktober
Koop tussen 30 Oktober en 13 November 2020 enige van die titels op hierdie lysie en ontvang 10% afslag in Exclusive Books se aanlyn winkel.
Hierdie maand op ons boekrak spog ons met ou bekendes wat al maande lank op die lys pronk, soos Hans gee Herklaas horings deur Rudie van Rensburg en Kanaän van Sophia Kapp. Oktober se lys spog ook met die lekkerste en nuutste op die Suid-Afrikaanse boekrak. Afspraak met Moord deur Jana Marx gee die leser 'n kykie na hoe skynbaar normale mense, gruweldade kan pleeg. Johan Bakkes gee ons 'n reis na binne sy gedagtegang in Erfgeld is Swerfgeld en vat die leser op verskeie avonture, sommige meer persoonlik en ander humoristies van aard. Tog is daar iets vir elke boekwurm, en kosliefhebber. Met Die Edik van Nantes gee Nataniël en Erik le Roux 'n eg Franse smaak in jou mond, met hul wenresepte vir die oog en maag. Moenie hierdie maand se uiteenlopende topverkopers misloop nie. Klik die skakel en lees saam met Afrikaans.com en Exclusive Books…
Hans gee Herklaas horings – Rudie van Rensburg
Hans van Kraaienburg, verlosser van Huis Madeliefie se oumense, se vriend Vasie nooi hom vir 'n vakansie op Hermanus, as gaste van dié se neef Herklaas. Daar gekom, vind hulle Herklaas in die sop: die Overstrand se rykste skobbejak, Grond Graaffwater, wil sy blyplek koop en herontwikkel – maar Herklaas wil nié trek nie. Toe Grond se kriminele handlangers hardhandig raak, besluit Hans dat Herklaas 'n stel horings moet kry om Grond trompop te loop.
Die Brug: Na die hel en terug in Angola – Deon Lamprecht
In 'n bloedige geveg op Valentynsdag 1988 en in die doodsakker by Tumpo sou hul jeugdige onskuld egter sneuwel. In die hitte van die gevegte kom die besef: Nou gaan dit nie oor ideologie nie, maar om oorlewing. Na die oorlog gaan die lewe voort, maar die vrae en geestelike letsels wyk nie.
Maggie: My lewe in die kamp – Maggie Jooste
Johannes Bakkes is die geliefde skrywer van andersoortige reisverhale soos Ons is moertoe en Norrevok. Hierdie boek is meer persoonlik; hier skryf hy homself oop. Die subtitel is Reis na binne, die -ste -ste plek? Hy is altyd op soek na die koudste, warmste, hoogste, droogste plek om te besoek.
Hy wys wie hy was in die ou bedeling en hoe hy probeer hand bysit in die nuwe bedeling, wat hy nie gekies het nie. Dis 'n dapper, aangrypende reis vol humor en deernis.
Kan hierdie liefde se prys betaal word? Hulle is pole uit mekaar: Hy is 'n eenvoudige Afrikanerboer uit die Vrystaat; sy is die gesofistikeerde dogter van 'n skatryk Engelse sakeman. Hulle moes nooit eers ontmoet het nie, maar op 17 Junie 1944 loop sy in sy arms in, en wanneer haar wêreld om haar in duie stort, bied hy vir haar 'n uitweg – 'n jaar op Kanaän as sy vrou. Dit behoort haar die geleentheid te gee om die stukke op te tel, besluit Catherine, maar kort voor lank besef sy dat sy aan Chrisjan meer het as al haar gesofistikeerde Johannesburgse vriende. Al wat sy nie weet nie, is of sy die verskriklike prys wat hierdie liefde van haar vereis, sal kan betaal.
Afspraak met Moord – Jana Marx
Die moordenaars is slim, gewone mense – 'n onderwyseres, 'n finansiële makelaar, 'n kind wat tussen die moorde deur steeds ses onderskeidings in matriek behaal en boonop keuring kry om medies te gaan studeer. Hul slagoffers het bloot 'n sake- afspraak nagekom, min wetend dat dít 'n afspraak met die dood was.
Jana Marx beantwoord dié en ander vrae in 'n waremisdaadverhaal wat gelei het tot een van die opspraakwekkendste moordsake in die land se geskiedenis.
Met behulp van onderhoude uit diegene in die binnekring, hofgetuienis en polisiedossiere oor 'n tydperk van vier jaar poog Marx om die publiek se vrae te antwoord en 'n blik te gee op die binnewerkinge van só 'n kultus.
Anton Goosen – Liedjieboer – Hanlie Retief
Die Edik van Nantes – Kookboek – Nataniël le Roux, Erik le Roux
In Die Edik van Nantes-kookboek nooi Nataniël en sy broer, Erik le Roux, jou uit om saam met hulle 'n kosreis na Nantes, Frankryk, te onderneem. Kom kyk hoe lyk die château waar Erik en sy gesin bly, beskou die argitektoniese wonders van Nantes en beleef die koue winter saam met hulle. Met resepte uit die eerste vier reekse van die gelyknamige TV-reeks asook nuwe resepte wat Nataniël en Erik by die huis maak. Maak Franse uiesop, clafoutti, artisjokpoeding, brioche met salm, bloubessiesjampanjesop en sjokoladeklappertruffels net soos die Franse kan. 'n Visuele fees vir die oog.
Kategorieë Boeke, Lees ditDeur Afrikaans.com 28 Oktober 2020 Lewer kommentaar
VorigeVorige postAlmal by Raithby Primêr is dit eens: "Enigiets is moontlik in jou eie taal!"VolgendeVolgende post"Elke huis kort 'n hus met lang ore!"